# Bob Marley

### Straipsnis iš Vikipedijos, laisvosios enciklopedijos.

GALIMI TEISIŲ PAŽEIDIMAI
Straipsnio tekstas tikriausiai pažeidžia autorines teises, nes, gali būti, jog, neturint sutikimo, yra kopijuotas iš

  http://www.music.lt/?groups;id.992

Puslapis kol kas yra stebimas, prašome jo neredaguoti. Jeigu gautas leidimas kopijuoti medžiagą, sutinkant su Vikipedijos licencijos sąlygom ar esate autorinių teisių savininkas, prašome tai parašyti diskusijų puslapyje. Primename, kad medžiagos kopijavimas, neturint autorinių teisių turėtojo raštiško leidimo, galimai pažeidžia Vikipedijos taisykles. Vartotojų, daug kartų pažeidusių autorines teises, dalyvavimo Vikipedijoje teisės gali būti laikinai apribotos.

Jei nebuvo gautas leidimas kopijuoti medžiagą, prašome aprašyti bent nepilną, bet konkretų tekstą šiame straipsnyje, kitaip puslapis bus ištrintas. Jei išaiškės, kad autorinės teisės nepažeistos, bus atstatytas prieš tai buvęs turinys.

Prieš tai buvusį turinį dar galima rasti istorijos puslapyje.

Robert Nesta Marley gimė 1945 vasario 6 mažame miestelyje Nine Miles, šiaurės Jamaikoje. Jo motina, 18-metė juodaodė jamaikietė Cedella Malcom, 1944 ištekėjo už jo tėvo, 50-ties metų baltaodžio jamaikiečio kapitono Norval Marley. Tačiau Roberto tėvai greitai išsiskyrė ir Norval`as pasiėmė sūnų į Kingstoną. Po metų berniukas grįžo pas Cedellą, o 1955 Kingstone mirė jo tėvas. Roberto motina pradėjo draugauti su geriausio jo draugo Neville 'Bunny' Livingston`o tėvu Thaddius Livingston`u (Bob ir Bunny turi bendrą seserį Pearl Livingston) ir 1957 visi persikėlė į Trench Town`ą Kingstone, kaip ir daugelis, tikėdamiesi rasti darbą. Nors tuomet to galimybės buvo tokios menkos, kaip ir gyvenimo sąlygos… Bob`as greitai gavo pravardę Tuff Gong ir kartu su Bunny dienas leido žaisdami futbolą. Trench Town`as buvo pagrindiniai Rastamanų namai. Butent čia dar paauglys Nesta pirmąkart ir išgirdo apie Rastafari tikėjimą. 1960 Robertas pradėjo dalyvauti vakarinėse muzikos sesijose, vadovaujamose jau spėjusio išgarsėti Rastamano Joe Higgs`o, kuris muzikinį „išsilavinimą“ gavo iš motinos, dainavusios chore. Vienoje iš sesijų Bob ir Bunny susitiko kitą vietinį paauglį Peter McIntosh`ą, taip pat turėjusį didelių muzikinių ambicijų. Būdamas 14-os Robertas metė mokyklą. Bob`ui labai patiko greitas gyvenimas dideliame mieste, bei Fats Domino, Ray Charles muzika kurią jis visur girdėjo. Tuomet buvo labai populiari linksmoji ska, atsiradusi Jamaikai gavus nepriklausomybę. Daugelis jaunų jamaikiečių muziką laikė vienintele galimybe išsivaduoti iš sunkios tikrovės. Būdamas 16-kos, Bob Marley taip pat svajojo įrašyti albumą, ir vietinis muzikantas, 14-metis Jimmy Cliff, kuris jau buvo išleidęs kelis singlus, supažindino Robertą su Leslie Kong`u. 1961 Bob Marley išleido savo pirmąjį singlą „Judge not“, o po metų – „One cup of coffee“, bet aukštumų nepasiekė ir negavęs užmokesčio paliko L. Kong`ą. Nesta nusprendė toliau žengti į priekį, o geriausias būdas tai padaryti, sukurti grupę ir 1963 susibūrę su Bunny ir Peter pasivadino The Teenagers, paskui The Wailing Rude Boys. Vėliau, 1964 Peter (McIn) Tosh, Bunny Lovingston (aka Bunny Wailer), Junior Braithwaite, Beverly Kelso, Cherry Smith ir Bob Marley suformavo grupę The Wailing Wailers. Po to pavadinimas buvo sutrumpintas į The Wailers. Šis pavadinimas atstovavo daugiau nei tik dainavimo stilių, jis buvo susijęs su nuoskaudom ir išgyvenimais, kuriuos vaikinai patyrė augdami Kingstono gete, Trench Town`e. Waileriai tuo metu buvo vienintelė grupė, galėjusi išreikšti geto žmonių jausmus per muziką, ir klausytojams tai patiko. Grupėje dar buvo būgnininkas Alvin 'Seeco' Patterson, kuris supažindino vaikinus su Clement 'Coxsone' Dodd`u, turėjusiu nuosavą sound-system`ą. Dėl finansinių sunkumų, Cherry ir Junior Braithwaite po kelių įrašinėjimo sesijų grupę paliko. Coxsono sprendimu, pagrindiniu grupės vokalu tapo Bob`as. Vaikino motina buvo išvažiavusi į JAV, o Coxsone`as sužinojęs, kad Bob`as neturi kur gyventi, leido jam nakvoti studijoje. Įrašę kelis hitus: Simmer Down, It hurts to be alone, Rule them rudie; 1965 Waileriai Jamaikoj tapo karščiausia grupė, pritraukdavusi pilnas sales.

1966 vasario 10 Bob Marley vedė Ritą Anderson. Kitą dieną Bob`as nuvyko į Jungtines Valstijas aplankyti savo motinos, bei jos naujojo vyro Edward`o Booker`io (iš šios Cedellos santuokos Bob`as turi jaunesnius brolius Richard`ą ir Anthony) ir ten trumpam pasiliko, norėdamas užsidirbti pinigų muzikai. 1966 buvo didelių permainų metai. Grupę paliko Beverly Kelso, bet prisijungė jo žmona Rita ir Dream, prieštai muzikavę grupėje The Soulettes. Jamaikos, taip pat ir The Wailers muzika pasikeitė iš greitos ska į pastovesnį rock steady. Balandžio 21 į Jamaiką atvyko Etiopijos Imperatorius (Bob`as tuo metu dar buvo pas motiną, bet Imperatoriaus vizitas paveikė Ritą). 1966 labai išaugo Bob`o Rastafari tikėjimas, kuris toliau atsispindėjo jo muzikoje. Mortimmer Planno, gimęs 1920 Kingstone, buvo pirmasis mokęs Bob`ą apie Rasta, paskui tapo The Wailers menedžeriu. Vėliau, 7 dešimtmetyje, geras Bob Marley draugas, Twelve Tribes of Israel Rastamanas Alan 'Skilly' Cole, supažindino jį su Twelve Tribes of Israel Rasta organizacija ir padrąsino tapti jos nariu.

1967 (tais pačiais metais gimė pirmasis Bob`o vaikas, dukra Cedella, o sekančiais – pirmasis sūnus David`as, geriau žinomas kaip Ziggie) dėl iškilusių nesutarimų, grupė paliko Coxsone ir įkurė pirmą savo įrašų parduotuvę, bei kompaniją Wail `N Soul `M Record, taip pat žinomą kaip Wailing Souls. Su šiuo pavadinimu išleido singlą Bend Down Low/ Mellow Mood. Po to, dėl pinigų trūkumo, parduotuvė buvo uždaryta. Waileriai susipažino su Lee Perry, kuris turėjo savo Upsetters įrašų kompaniją. Iš jų kombinacijos išėjo tokios dainos kaip One Cup (pirmas bendras darbas), Duppy Conqueror, Soul Rebel, Small Axe, Mr. Brown, 400 Years. Tai buvo ne tik klasikiniai hitai, bet jie turėjo įtakos ir reggae formavimase. 1970 prie Wailerių prisijungė The Upsetters: Aston `Family Man' Barret grojo bosu, o jo brolis Carlton`as – būgnais. Grupė įkūrė naują label`ą Tuff Gong ir pirmas singlas iš jo buvo Run For Cover. Grupė leido hitą po hito, tačiau jos garsas dar nebuvo pasklidęs už Jamaikos ribų. 1971 amerikietis Johny Nash`as pasikvietė Bob Marley į Švediją, kad šis jam rašytų dainas ir padėtų sukurti vieno filmo, kuriame vaidino, soundtrack`ą. Nash`o vadybininkas Danny Sims`as iškvietė likusius Wailerius į Londoną, kur jie turėjo pritart Nash`ui koncertuose. Bob`as išleido savo solo singlą „Reggae On Broadway“. Bet su Nash`o CBS įrašų kompanija jam nepasisekė, beto jis dažnai pykosi su Sims`u. Anglijoje Waileriai netgi buvo areštuoti už gandžos rūkymą. Begalvodmas kaip išsikapstyti Bob`as paprašė jamaikiečio Brent Clarke`o, kuris taip pat dirbo Sims`ui, kad supažindintų jį su Chris`u Blackwell`u, baltaodžiu jamaikiečiu, sėkmingiausios nepriklausomos įrašų kompanijos Londone įkūrėju. Ši kompanija buvo viena pagrindinių veikėjų, prastūmusių jamaikietišką muziką į D.Britaniją. Ironiška tai, kad vienas pirmųjų jamaikietiškų singlų, Blackwell`o išleistų D.Britanijoje, buvo Roberto 'Morley' (pavardė buvo užrašyta su klaida) pirmoji daina Judge Not. 1971 gruodį Bob`as su Blackwell`u pasirašė įrašų sutartį. Tuo metu Chris`ui kaip tik buvo kilusi idėja D.Britanijoje pakelti reggae į rock`o lygį, ir štai pasirodė Bob Marley. Chris`as davė Waileriams 8000 svarų, kad šie įrašytų albumą. Tai buvo revoliucinis žingsnis tarptautinei įrašų studijai ir reggae grupei, kuri pirmą kartą turėjo galimybę geriausiems įrašymo įrenginiams ir į ją buvo rimtai žiūrima. Iki Waileriams pasirašant su Island, buvo manoma, kad reggae stiliumi buvo leidžiami tik singlai ir pigūs albumai. Tačiau 1972 išleistas pirmasis The Wailers albumas – Catch A Fire, sugriovė senas taisykles ir nuostatas: albumas buvo gražiai įpakuotas ir daug reklamuotas, o tai, ilgo kopimo į tarptautinį pripažinimą pradžia. Buvo suorganizuoti keli sėkmingi turai po D.Britaniją ir JAV. Į sekantį albumą Burnin` įtrauktos ir senesnės dainos, kaip Duppy Conqueror, Small Axe, Put It On.

The Wailers ir Bob Marley dar labiau išpopuliarėjo, kai bliuzo atlikėjas britas Eric Clapton`as įrašė I Shot The Sheriff. Jo versija užkopė į pirmą geriausių singlų vietą Jungtinėse Valstijose. Tuo metu grupę oficialiai paliko Peter Tosh ir Bunny Livingston, kad galėtų pradėti savo solo karjeras, o prie grupės prisijungė amerikietis gitaristas Al Anderson, bei merginų trio I-Threes, susidėjęs iš Ritos Marley, Judy Mowatt ir Marcios Griffiths. Albumą Natty Dread 1975 grupė išleido psivadinusi Bob Marley & The Wailers ir vasarą išvyko į turą po Europą. Vieno iš koncertų Londone 'live' įrašas, bei singlas No Woman No Cry pasiekė pasaulio top viršūnes. Prie grupės dar prisijungė Junior Marvin ir Tyrone Downie. 1976 Jungtines Valstijas ištiko Reggae manija. Žurnalas „Rolling Stone“ vasario numeryje Bob Marley & The Wailers paskelbė metų grupe. Rastaman Vibration šoktelėjo į Amerikos chart`us. Į šį albumą įtraukta ir daina War, kurios lyrikos paimtos iš Etiopijos Imperatoriaus Haile Selassie kalbos.

Tarptautinė sėkmė padidino politinę Bob Marley svarbą Jamaikoje. 1976 Bob`as susisiekė su ministru pirmininku Michael Manley dėl nemokamo koncerto Kingstone. Ministras pirmininkas nustatė datą – gruodžio 5, kad koncertas sutaptų su nacionaliniais rinkimais (kurių data buvo paskelbta iškart po koncerto) ir duotų jam naudos, nes tada taip išeitų, kad Bob Marley jį remia. Prieš tai Blackwell`as įspėjo Bob`ą, kad taip gali nutikti, bet Manley pažadėjo, kad nesieks jo įtraukti į politiką. Aišku tai buvo tušti pažadai, o tai, kad Bob`as sutiko su Manley dėl koncerto, galėjo būti pavojingas ėjimas, susijęs su 1976 gruodžio 3 įvykusia tragedija, kai 3 apsiginklavę vyrai šovė į Bob Marley, jo žmoną, The Wailers menedžerį Don Taylor`ą ir draugą Lewis Griffith`ą. Niekas tiksliai nežino, kas buvo tie vyrai, tačiau manoma, kad tai galėjo būti opozicijos lyderio Edwardo Seaga parankiniai. Pats Bob Marley vėliau pasakė, kad buvo politikos auka. Laimei, niekas nežuvo, o po 2-jų dienų Bob`as grojo Smile Jamaica koncerte nacionalinių didvyrių parke. Jis parodė žmonėms žaizdas ant savo rankos, norėdamas įtikinti jamaikiečius, kad prievarta nėra atsakymas. Po koncerto visa grupė išskrido į Londoną. 1977 buvo įrašytas Exodus albumas, kuris D.Britanijos tope isšsilaikė 56 savaites. Su šiuo albumu gimė ir Bob Marley kaip pasaulinės žvaigždės statusas. Koncertuodamas D.Britanijoje, Bob Marley susitiko su princu Asfa Woossan (Imperatoriaus Haile Selassie vaikaičiu) ir gavo labai svarbų Etiopijos Imperatoriaus žiedą.

1977 liepos 20 likę Exodus turo koncertai buvo atšaukti. Sekančiais metais išleistas albumas Kaya, užėmė 4-tą vietą D.Britanijos chart`e, tą pačią išleidimo savaitę. Albume atsispindėjo kiek kitokia nei kad buvo įprasta Bob Marley nuotaika: meilės dainos ir pagarba marihuanai.

1978 balandy, po ilgo laiko Bob`as gryžo į Jamaiką dėl One Love Peace koncerto (globojamas Twelve Tribes of Israel Rasta organizacijos, šis koncertas buvo prieš Jamaiką užvaldžiusią prievartą), kurį stebėjo ir ministras pirmininkas Michael Manley, ir opozicijos lyderis Edward Seaga. Bob`as, norėdamas taikos padarė taip, kad šie du konkurentai susitiktų ant scenos ir paspaustų vienas kitam rankas. Vėliau tais pačiais metais Bob Marley gavo Trečiojo Pasaulio Taikos Medalį iš Jungtinių Tautų organizacijos. Jis pirmą kartą gyvenime aplankė Afriką: iš pradžių Keniją, o paskui ir dvasinę Tėvynę -Etiopiją. 1980 Bob Marley buvo Zimbabvės vyriausybės pakviestas dalyvauti šalies nepriklausomybės ceremonijoje, kas jam buvo didžiulė garbė, o taip pat nulėmė Wailerių svarbą Trečiajame Pasaulyje.

Bob Marley & The Wailers toliau tęsė karjerą su albumais Babylon By Bus ir Survival, koncertavo Australijoje, Naujojoje Zelandijoje, Japonijoje. 70-ųjų pabaigoj tai buvo populiariausia grupė pasaulyje, pasiekusi festivalių rekordą Europoje. Italijoje Wailerių paklausyti susirinko 100 000 žmonių. Naujas jų albumas Uprising patekdavo į visus Europos topus.

1980 žiemai grupė suplanavo naują Amerikos turą su Stevie Wonder, bet nors ir labai suprastėjus Bob`o sveikatai, turas prasidėjo rugsėjį Bostone. Per koncertą Niujorke jis beveik nualpo. Po kelių dienų paaiškėjo, kad Bob Marley turėjo smegenų auglį ir mažiau nei mėnesį laiko gyventi. Rita Marley norėjo turą atšaukti, bet Bob`as prašė tęsti. Taip įvyko nuostabus šou Pittsburge. Tačiau Rita vistiek negalėjo sutikti su vyro sprendimu tęsti ir rugsėjo 23 turas buvo nutrauktas. Iš Majamio Bob`as buvo nugabentas į Niujorko Sloan-Kettering vėžio centrą. Ten gydytojai diagnozavo smegenų, plaučio ir skrandžio vėžį. Prieš trejus metus, Paryžiuje žaisdamas futbolą, Bob`as stipriai susižeidė pėdą ir tada net nenumanė kokios bus tos nelaimės pasekmės, kad vėžys pasklis po visą kūną. 1980 spalio 4 Bob Marley buvo išgabentas atgal į Majamį ir Krikščioniškoje Etiopijos Orthodoxų bažnyčioje baptizuotas vardu Berhane Selassie (Etiopijos Amharic kalba tai reiškia Trejybės Šviesa). Twelve Tribes of Israel Rastamanas Dr. Carl Fraser pasiūlė Bob`ui apsilankyti pas 72-jų metų vokietį gydytoją. Taigi po 5 dienų jis išskrido į specialios priežiūros centrą Issels Bavarijoje. Toje klinikoje 1981 vasario 6 Bob Marley, kartu su Junior Murvin, Seeco Patterson ir Tyrone Downie, šventė savo 36-tąjį gimtadienį. Kai paaiškėjo, kad vilčių pasveikti nėra, Bob`as išskrido atgal į Majamio ligoninę, kur gegužės 11 mirė, praėjus 40 valandų po išvykimo iš Vokietijos. Mėnesį prieš mirtį Bob Marley buvo apdovanotas Jamaikos Nuopelnų Ordinu, dėl didelio jo įnašo į šalies kultūrą. 1981 gegužės 21 įvykusios Bob Marley laidotuvės buvo labai didingos. Šimtai tūkstančių žmonių (taip pat ir ministras pirmininkas, bei opozicijos lyderis) dalyvavo laidojimo ceremonijoje, Jamaikos nacionalinių didvyrių arenoje. Po to Bob Marley kūnas buvo nugabentas į jo gimtąją vietą, Nine Miles, kur ilsisi mauzoliejuje. Bob Marley Mauzoliejus tapo gausiai turistų lankoma vieta.

Bob Marley buvo išties vaisingas medis. Jis turėjo daug vaikų nuo skirtingų moterų. Nors Rita Marley buvo vienintelė Bob`o žmona, tačiau jis vaikų turėjo ir nuo Cindy Breakspeare (1976 mis pasaulis), Lucy Pounder, Anita Altravis, Janet Dunn, Pat Williams... Iš jų visų išėjo didžiulė Marley šeima: Cedella, David 'Ziggy', Sharon, Stephen (Ritos vaikai); Jahnesta, Karen, Damian 'jnr. Gong' (nuo Cindy Breakspeare); Julian (nuo Lucy Pounder); Kymani (nuo Anitos Beltnavis); Rohan (nuo Janet Dunn) ir Robert (nuo Pat Williams). Dauguma seka tėvo pėdomis, progresuodami muzikos srityje, bet ne tik, pvz., sūnus Rohanas žaidė futbolą Majamio Hurricanes ir buvo vedęs Lauren Hill. Kiti susibūrę į grupes The Melody Makers, Gheto Youths Crew, arba tiesiog įrašinėja solo albumus.

Sharon, Stephen, Cedella, David aka Ziggie, Kymani ir Damian aka Junior Gong Montego Bay, Jamaikoje, buvo įkurtas Bob Marley centras, o po kelių metų ten pradėtas organizuoti ir Sunsplash festivalis. Vasario 6 tapo nacionaline Jamaikos švente, bei atostogų diena. 1983 išleistas Wailerių ir Blackwell`o prodiusuotas Confrontation albumas, kuriame buvo iki tol dar negirdėtos dainos ir tos, kurios buvo išleistos tik Jamaikoje. Daina Buffalo Soldier tapo pomirtiniu hitu. 1984 išleistas Legend albumas, tapo geriausiai pasaulyje parduodamu albumu. Po Bob Marley mirties iki šiol buvo išleista nemažai jo albumų, tai rodo, kad Bob`as buvo teisus sakydamas, jog jo muzika amžina. Iš tiesų ji išlieka nemirštanti ir universali, ir visada bus branginama.

Bob Marley yra vadinamas Reggae Karaliumi, Trečiojo Pasaulio Superžvaigžde, Rasta Pranašu, kovotoju už laisvę, revoliucionieriumi, ir visi šie titulai ne iš piršto laužti. Jis turėjo įtakos ne tik Jamaikos kultūrai, Reggae vystymuisi, bet ir Rasta kultūrai. Daugelis Bob Marley įkvėpti net pirmiau nei Marcus Garvey, ar Haile Selassie, pradeda ieškoti Rastafari tikėjimo. Kiti klauso jo muzikos, bet nesupranta apie ką ji. Aišku, sunku suprasti jo muziką, nežinant apie Rasta kultūrą, bet Rastafari yra kiekviename Wailerių muzikos garse.

Rodomas puslapis "http://lt.wikipedia.org../../../b/o/b/Bob_Marley_60be.html"

Kategorija: Galimi autorinių teisių pažeidimai

##### Views

- Straipsnis
- Aptarimas
- Dabartinė versija

##### Paieška